section_heading: Zemljopis
paragraph_text: Središnjim i jugoistočnim dijelom županije dominira Odransko polje, Posavina i Lonjsko polje. Ovo je uglavnom močvaran i slabo naseljen kraj s gustim šumama, ali ujedno vrijedno stanište životinja i ptica. Na istoku i sjeveroistoku poplavne nizine prelaze u brežuljkast kraj Moslavine dok na samom sjeveroistoku županije dominira Moslavačka gora, s najvišim vrhom Humkom od 489 mnv.